DJEČJI VRTIĆ "PROLJEĆE"
BOCAKOVA ULICA 7
10380 SVETI IVAN ZELINA
KLASA : 112-01/26-01/15
URBROJ : 238-30-67/26-01
Sveti Ivan Zelina, 17. lipnja 2026.

Na temelju članka 26. st. 2. Zakona o predškolskom odgoju i obrazovanju (Narodne novine 10/97,107/07,94/13,98/19,57/22,101/23, 22/26 ) i članka 45. Statuta Dječjeg vrtića "Proljeće"  Upravno vijeće Dječjeg vrtića "Proljeće" je na svojoj 11. sjednici održanoj dana 17. lipnja 2026. godine donijelo Odluku o raspisivanju 

NATJEČAJA
za popunu radnog mjesta 

DOMAR-LOŽAČ

1 izvršitelj/ica (m/ž) za rad na neodređeno puno radno vrijeme
uz probni rad u trajanju od 90 dana

UVJETI: Osim općih uvjeta za zasnivanje radnog odnosa sukladno općim propisima o radu, osoba koja zasniva radni odnos u dječjem vrtiću mora ispunjavati i posebne uvjete za zasnivanje radnog odnosa prema čl. 24. i 25.  Zakona o predškolskom odgoju i obrazovanju (NN 10/97, 107/07,94/13, 98/19, 57/22, 101/23, 22/26) i Pravilnika o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim osobama koje provode programe ranog i predškolskog odgoja i obrazovanja (Narodne novine, broj 145/24), Ispravak Pravilnika o odgovarajućoj vrsti i razini obrazovanja odgojno-obrazovnih radnika (NN 62/2025) te Pravilnika o poslovima upravljanja i rukovanja energetskim postrojenjima i uređajima (NN 88/14. 20/15).
- kvalifikacija razine 4.1. stečena završetkom strukovnog obrazovanja u trajanju od 3 godine u sektoru Strojarstvo, brodogradnja, metalurgija ili Elektrotehnika i računarstvo sa stečenim temeljnim kompetencijama upravljanja motornog vozila B kategorije, položen ispit za ložača ili rukovatelja centralnog grijanja
U skladu s člankom 13. stavkom 3. Zakona o ravnopravnosti spolova (NN 82/08, 69/17) na natječaj se pod ravnopravnim uvjetima mogu prijaviti osobe oba spola.
Kandidati uz prijavu/molbu na natječaj (vlastoručno potpisanu) prilažu:
•	životopis
•	dokaz o stečenoj stručnoj spremi (preslik diplome ili potvrde o stečenoj stručnoj spremi)
•	dokaz o radno-pravnom statusu - Potvrdu iz elektroničke baze podataka Hrvatskog zavoda za mirovinsko osiguranje (ne starije od 30 dana od dana objave ovog natječaja)
•	dokaz o državljanstvu - preslika
•	dokaz o položenom ispitu za ložača ili rukovatelja centralnog grijanja
•	dokaz o položenom vozačkom ispitu za upravljanje motornim vozilima B kategorije
•	dokaz o nepostojanju zapreka za zasnivanje radnog odnosa sukladno članku 25. Zakona o  predškolskom odgoju i obrazovanju i to: 
•	uvjerenje nadležnog suda da se protiv kandidata ne vodi kazneni postupak (ne starije od 30 dana od dana objave ovog natječaja)
•	 uvjerenje nadležnog suda da se protiv kandidata ne vodi prekršajni postupak (ne starije od 30 dana od dana objave ovog natječaja)
•	uvjerenje/potvrdu nadležnog Hrvatskog zavoda za socijalni rad da kandidat nema mjeru žurnog izdvajanja djeteta iz obitelji ili mjeru za zaštitu osobnih prava i dobrobiti djeteta u nadležnosti suda  (ne starije od 30 dana od dana objave ovog natječaja), te 
•	pisanu izjavu kandidata (vlastoručno potpisanu) kojom pod materijalnom i kaznenom odgovornošću izjavljuje da za njegov prijem u radni odnos ne postoje zapreke iz članka 25. Zakona o predškolskom odgoju i obrazovanju
Uvjerenje o  zdravstvenoj sposobnosti za rad od ovlaštene zdravstvene ustanove dostavlja izabrani kandidat tek po dostavljenoj Odluci o izboru.
Osoba koja prema posebnim propisima ostvaruje pravo prednosti, mora se u prijavi pozvati na to pravo, odnosno priložiti propisane dokaze o tom statusu.

Podnošenjem prijave na natječaj, pristupnici natječaja su izričito suglasni da Dječji vrtić Proljeće kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Kandidati/kinje koji se mogu ostvariti pravo prednosti pri zapošljavanju sukladno članku 102. Zakona o braniteljima iz Domovinskog rata i članova njihovih obitelji (Narodne novine 121/2017), članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13 i 152/14) i članku 22. Ustavnog Zakona o pravima nacionalnih manjina (Narodne novine broj 155/02, 47/10 – Odluka Ustavnog suda Republike Hrvatske, 80/10 i 93/11 – Odluka Ustavnog suda Republike Hrvatske), dužni su se u prijavi na  natječaj pozvati na to pravo te imaju prednost u odnosu na ostale kandidate samo pod jednakim uvjetima.

Pozivaju se kandidati/kinje koji ostvaruju pravo na prednost pri zapošljavanju sukladno članku 102. Zakona o hrvatskim branitelja iz Domovinskog rata i članovima njihovih obitelji, da uz prijavu na natječaj dostave dokaze o ostvarivanju prava prednosti iz članka 103. stavak 1. Zakona o hrvatskim braniteljima iz Domovinskog rata i članovima njihovih obitelji (NN 121/17). Poveznica na internetsku stranicu Ministarstva: https://branitelji.gov.hr/zaposljavanje-843/843, a dodatne informacije o dokazima koji su potrebni u svrhu ostvarivanja prednosti pri zapošljavanju potražiti na sljedećoj poveznici: 
https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf

Kandidati/kinje koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati/kinje koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na  natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.). 

Isprave se prilažu u neovjerenom presliku, a nakon izbora kandidata predočit će se izvornik. Natječajna dokumentacija se neće vraćati.

S kandidatima prijavljenima na natječaj čije su prijave pravodobne, potpune i  uredne te koji ispunjavaju formalne uvjete iz ovog natječaja, obavit će se razgovor s provjerom radne i drugih sposobnosti.
Nepotpune i nepravodobne prijave kao i prijave poslane elektroničkom poštom neće se razmatrati.
Ako kandidat ne pristupi razgovoru, smatra se da je povukao prijavu na natječaj. 

Urednom prijavom smatra se prijava koja sadrži sve podatke i priloge navedene u natječaju. Potpunom prijavom smatra se uredna i pravovremena prijava koja je vlastoručno potpisana. Osoba koja nije podnijela pravovremenu i urednu prijavu ili ne ispunjava formalne uvjete iz javnog natječaja, ne smatra se kandidatom/kinjom prijavljenim/om na natječaj.

Do donošenja odluke o izboru, natječaj može biti poništen.

Pisane prijave na natječaj s potrebnom dokumentacijom o ispunjavaju uvjeta natječaja podnose se u zatvorenoj omotnici  u roku od 8 dana od dana objave natječaja osobno ili poštom na adresu : Dječji vrtić "Proljeće", Bocakova ulica 7, 10380 Sveti Ivan Zelina s naznakom: „ za natječaj za domara-ložača (m/ž) na neodređeno puno radno vrijeme- ne otvarati“.
O rezultatima natječaja podnositelji prijava će biti obaviješteni u roku od 15 dana od dana donošenja Odluke. 
Natječaj je objavljen na mrežnim stranicama i oglasnoj ploči HZZ-a te na mrežnim stranicama i oglasnoj ploči Dječjeg vrtića "Proljeće" Sveti Ivan Zelina te traje od 18. lipnja 2026. godine do 26. lipnja 2026. godine.
                                                                        Upravno vijeće Dječjeg vrtića "Proljeće"